cyanic-selkie/wikianc huggingface dataset:
พระเมืองเกษเกล้า
การศาสนา
นอกจากนี้พระองค์ยังได้ให้การอุปถัมภ์พระพุทธศาสนา โดยพระองค์ได้ให้การทำนุบำรุงพระศาสนาในเมืองต่างของล้านนา เช่น เมืองลำพูน เชียงใหม่ และเชียงแสน โดยเฉพาะการสร้างวัดโลกโมฬี ทำนองวัดประจำรัชกาลเลยทีเดียว
การต่างประเทศ
สถานะทางการเมืองในช่วงต้นของพระเมืองเกษเกล้าเป็นที่ยอมรับทางการเมืองระหว่างรัฐ โดยเฉพาะอาณาจักรล้านช้าง ดังพบว่า พระเจ้าโพธิสารราช กษัตริย์แห่งล้านช้างได้ทูลขอ นางยอดคำ หรือ พระนางยอดคำทิพย์ (เจ้านางหลวงคำผาย) ธิดาของพระเมืองเกศเกล้าเป็นพระอัครมเหสี เพื่อสร้างสัมพันธไมตรีระหว่างสองอาณาจักร และผนึกกำลังตอบโต้การขยายตัวของอาณาจักรอยุธยา แต่อย่างไรก็ตามหลังจาก พ.ศ. 2077 ระบอบกษัตริย์และขุนนางของอาณาจักรล้านนาก็เสียสมดุล และเกิดเหตุการณ์การถอดพระองค์ออกจากราชสมบัติ การยกพระราชโอรสของพระองค์ครองราชย์ต่อและถูกลอบปลงพระชนม์ ต่อมาเมื่อพระองค์ครองราชย์อีกครั้งก่อนที่จะถูกลอบปลงพระชนม์ในท้ายที่สุด
อ้างอิง
​
เรลเจต
เรลเจต เป็นรถไฟความเร็วสูงของประเทศออสเตรีย เปิดใช้งานประมาณ ค.ศ. 2008-2009 มีความเร็วสูงสุด 230 km/h ซึ่งเป็นรถไฟระหว่างประเทศ ขับเคลื่อนโดยใช้กระแสไฟฟ้าเช่นเดียวกันกับอีเซเอ และชินกันเซ็น
ในวันที่ 9 กุมภาพันธ์ ค.ศ. 2006 ซีเมนส์ ชนะการประกวดรถไฟ โดยสร้างรถไฟ 23 ขบวน โดยเป็น 7 คันต่อขบวน ในเดือนกันยายน ค.ศ. 2007 ซีเมนส์ได้ผลิตรถไฟเรลเจตเพิ่มอีก 44 คัน ค่าในการผลิตรวม €798 ล้านยูโรต่อรถไฟ 469 คัน
พริกชี้ฟ้า
ลักษณะ
ไม้ล้มลุก สูง 0.5-1.5 เมตร ใบเดี่ยวออกตรงกันข้ามหรือออกสลับ รูปใบหอก กว้าง 1-4 เซนติเมตร ยาว 2-8 เซนติเมตร  ดอกสีขาว ออกเดี่ยวตามซอกใบและปลายกิ่ง โคนกลีบดอกเชื่อมกัน ปลายแยกเป็น 5 แฉก ดอกห้อยลง เมื่อบานเส้นผ่าศูนย์กลาง 1-1.5 เซนติเมตร เกสรตัวผู้ 5 อัน  ผลรูปทรงกระบอกยาว ปลายเรียวแหลม มักโค้งงอ ยาว 6-9 เซนติเมตร ผิวเป็นมันสีเขียว เมื่อสุกเปลี่ยนเป็นสีเหลืองหรือสีแดง มีเมล็ดแบนสีนวลจำนวนมาก
การปลูก
มีถิ่นกำเนิดในทวีปอเมริกาใต้ จัดเป็นไม้พุ่มขนาดเล็ก มีอายุยืน 1-3 ปี ในประเทศไทยมีการนำเข้าและเพาะปลูกกันมานานแล้ว เจริญเติบโตได้ดีในดินร่วนระบายน้ำดีหรือปลูกบนดินรังปลวกก็จะมีอายุอยู่ได้นาน พบได้ในทุกภาคของประเทศไทย มีสรรพคุณช่วยให้เจริญอาหาร บำรุงธาตุในร่างกาย ลดความดันโลหิต เพราะทำให้เลือดอ่อนตัว และทำให้ระบบการไหลเวียนของเลือดเป็นไปได้ด้วยดี ช่วยเร่งการย่อยสลาย ขับเหงื่อ และช่วยลดน้ำหนักได้ดี ช่วยกระตุ้นการทำงานของกระเพาะ ทำให้ระบบการย่อยอาหารทำงานได้ดียิ่งขึ้น ทั้งนี้พริกชี้ฟ้ามีรสชาติที่เผ็ดร้อนน้อยกว่าพริกขี้หนูมาก
อร่าม โล่ห์วีระ
นายอร่าม โล่ห์วีระ หรือ นายอร่ามอาชว์วัต โล่ห์วีระ เป็นนักการเมืองชาวไทย ได้รับเลือกตั้งเป็นนายกองค์การบริหารส่วนจังหวัดชัยภูมิ ในปี 2563 ชนะคู่แข่งด้วยคะแนนกว่า 1 เท่าตัว เป็นอดีตรัฐมนตรีช่วยว่าการกระทรวงคมนาคม ในรัฐบาลพลเอกชวลิต ยงใจยุทธ นายอร่าม เป็นผู้สั่งย้ายขนส่งหมอชิตเก่ามายังหมอชิตใหม่ ซึ่งตั้งบนถนนกำแพงเพชรในปัจจุบัน และอดีตสมาชิกสภาผู้แทนราษฎรจังหวัดชัยภูมิ 6 สมัย
นอกจากนี้นายอร่ามยังเคยดำรงตำแหน่งทางการเมืองสำคัญหลายตำแหน่ง เช่นเลขาฯ รมช คลัง และที่ปรึกษา รมต พลังงาน เป็นต้น
ในจังหวัดชัยภูมิ นายอร่าม เป็นผู้ผลักดันให้เกิดการจัดตั้ง มหาวิทยาลัย ราชภัฏชัยภูมิ และได้เป็นผู้ผลักดันให้เกิดการขยายถนนสี่เลน ชัยภูมิ - สีคิ้ว
ประวัติ
อร่ามอาชว์วัต โล่ห์วีระ เดิมชื่อว่า "อร่าม" เกิดเมื่อเดือน พฤษภาคม พ.ศ. 2493 มีชื่อจีนว่า "หลูเจิ้นยี่" ภูมิลำเนาเดิมเกิดที่บ้านเลขที่ 10 กข. ถนนนครนอก ตำบลบ่อยาง อำเภอเมือง จังหวัดสงขลา เป็นบุตรของนายสมบัติ โล่ห์วีระ กับนางเข็มทอง โล่ห์วีระ เป็นบุตรคนที่ 5 ในจำนวนพี่น้องทั้งหมด 11 คน โดยในจำนวนนั้นมี พรทิพย์ โล่ห์วีระ จันทร์รัตนปรีดา อดีตรองประธานวุฒิสภา และนายธเนศน์ โล่ห์วีระ นายกองค์การบริหารส่วนจังหวัดคนแรกของจังหวัดชัยภูมิ
บิดาของนายอร่ามอาชว์วัต (นายสมบัติ) เป็นที่รู้จักกันในชื่อ นายบั๊ก แซ่โล้ว หรือ "โล้วฮวบฮิน" หรือ "หลูฝาชิง" เป็นชาวจีนแต้จิ๋ว เป็นบุตรชายคนโตของนายโล้วซีเคียม เกิดที่ตำบลแปะซัวเล่ง อำเภอโผวเล้ง จังหวัดแต้จิ๋ว มณฑลกวงตุ้ง ครอบครัวประกอบธุรกิจโรงงานผ้าทอมือ และได้เข้ารับการศึกษาในคณะเภสัชศาสตร์ มหาวิทยาลัยกวางตุ้ง จึงเป็นผู้มีความรู้ทางคณิตศาสตร์ชั้นสูง ต่อมาได้เดินทางมายังประเทศไทย ประกอบอาชีพค้าขาย ทำกิจการโรงสีข้าวหลายแห่ง เช่น โรงสีไทยดำรง โรงสีไทยรุ่งเรือง โรงสีไทยวัฒนา โรงสีชัยวิบูรณ์ เป็นต้น มารดาของนายอร่ามอาชว์วัต (นางเข็มทอง) สกุลเดิมแซ่เหล็ง เดิมมีอาชีพเป็นครูประชาบาล เป็นธิดาของนายก๋งจิว ชาวจีนไหหลำ และนางนิล ราษฎรตำบลบ้านเขว้า อำเภอเมือง จังหวัดชัยภูมิ โดยมีบรรพบุรุษอพยพมาจากประเทศลาว คุณตาทวดของนางเข็มทองคือ ขุนพินิจวงษ์ศักดา กำนันคนแรกของตำบลบ้านเขว้า และพี่ชายของยายนิลคือ อำมาตย์โท ขุนไอยเรศพิจารณ์ลักษณ์ เมื่อบิดาและมารดานายอร่ามอาชว์วัตได้สมรสกัน ได้เดินทางไปค้าขายที่จังหวัดสงขลา เนื่องจากต้องการอยู่ใกล้ชิดอากงโล้วซีเคียม ซึ่งค้าขายอยู่ที่ปีนัง และต่อมาเมื่ออากงเสียชีวิตลง ได้ย้ายครอบครัวกลับมายังจังหวัดชัยภูมิ
การศึกษา
นายอร่ามอาชว์วัต โล่ห์วีระ จบการศึกษาระดับมัธยมศึกษา จากโรงเรียนชัยภูมิภักดีชุมพล จังหวัดชัยภูมิ และจบการศึกษาระดับปริญญาตรี รัฐศาสตรบัณฑิต (ปกครอง) จากมหาวิทยาลัยรามคำแหง ระดับปริญญาโท สำเร็จการศึกษารัฐศาสตรมหาบัณฑิต จากมหาวิทยาลัยสุโขทัยธรรมาธิราช และรัฐประศาสนศาสตรมหาบัณฑิต จากจุฬาลงกรณ์มหาวิทยาลัย ระดับปริญญาเอก จบการศึกษาระดับรายวิชา สังคมศาสตรดุษฎีบัณฑิต ภาควิชาอาชญาวิทยา มหาวิทยาลัยมหิดล และได้รับดุษฎีบัณฑิตกิตติมศักดิ์ จากมหาวิทยาลัยแห่งแคลิฟอร์เนีย
การทำงาน
นายอร่ามอาชว์วัต โล่ห์วีระ เคยดำรงตำแหน่งรัฐมนตรี ที่ปรึกษานายกรัฐมนตรีและที่ปรึกษารัฐมนตรีหลายกระทรวง เคยเป็นสมาชิกสภาผู้แทนราษฎร จังหวัดชัยภูมิ 6 สมัย เคยดำรงตำแหน่งประธานคณะกรรมาธิการสามัญและคณะกรรมาธิการวิสามัญ สภาผู้แทนราษฎร และกรรมาธิการงบประมาณหลายสมัยติดต่อกัน รวมทั้งเป็นผู้ก่อตั้งสมาคมชาวไร่อ้อย จังหวัดชัยภูมิ และดำรงตำแหน่งนายกชาวไร่อ้อย จังหวัดชัยภูมิ
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 43 แต่ไม่ได้รับเลือกตั้ง
อร่าม ได้รับเลือกตั้งเป็นนายกองค์การบริหารส่วนจังหวัดชัยภูมิ ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 จากนั้นในวันอาทิตย์ที่ 8 มกราคม พ.ศ. 2566 นายอร่ามจึงได้เข้ามาร่วมงานกับพรรคสร้างอนาคตไทย
ความขัดแย้งตึกรัย
ความขัดแย้งตึกรัย (Tigray conflict) เป็นความขัดแย้งที่มีการสู้รบ เริ่มต้นขึ้นในเดือนพฤศจิกายน 2020 ในภูมิภาคตึกรัย ประเทศเอธิโอเปีย ระหว่างกองกำลังพิเศษภูมิภาคตึกรัยที่นำโดย แนวหน้าประชาชนตึกรัยเพื่ออิสรภาพ (TPLF) กับกองกำลังแห่งชาติเอธิโอเปีย (ENDF) ภายใต้พันธมิตรกับกองกำลังพิเศษภูมิภาคอัมฮารา
ความขัดแย้งนี้มีที่มาจากความพยายามของนายกรัฐมนตรีเอธิโอเปีย อาบีย์ อาห์เม็ด ก็จะเปลี่ยนทิศทางการเมืองของประเทศเอธิโอเปียจากสหภาพชาติพันธุ์ ระบบที่ซึ่งมีการกระจายอำนาจและให้อิทธิพลระดับท้องถิ่นกับกลุ่มชาติพันธุ์ต่าง ๆ โดยเขาต้องการจะรวมพรรคการเมืองท้องถิ่นและของกลุ่มชาติพันธุ์ต่าง ๆ ของแนวหน้าประชาชนปฏิวัติประชาธิปไตยเอธิโอเปีย ซึ่งปกครองเอธิโอเปียเป็นเวลากว่า 30 ปี รวมกันเป็นพรรควิโรฒ พรรคเดียว
TPLF ซึ่งนำโดยเดเบรทซีออน เกเบรมิเคิล ได้คะแนนนำในการเลือกตั้งท้องถิ่นตึกรัยเมื่อเดือนกันยายน 2020 นำหน้ารัฐบาลสหพันธรัฐซึ่งต่อมาได้ประกาศให้การเลือกตั้งที่ตึกรัยไม่ชอบด้วยกฎหมาย
ลูกบาศก์มรณะ 2
ลูกบาศก์มรณะ 2 (Cube 2: Hypercube) เป็นภาพยนตร์แนวไซไฟสยองขวัญ และเป็นไตรภาคที่ 2 ของภาพยนตร์ชุด ลูกบาศก์มรณะ กำกับการแสดงโดย อันตแชย์ แซกูวา (Andrzej Sekuła) ออกฉายครั้งแรกในปี พ.ศ. 2545 ภาพยนตร์ภาคนี้มีงบประมาณมากกว่าภาคแรก และใช้คอมพิวเตอร์กราฟิกเป็นฉากหลังล้วนในบางฉาก
อะเซลิโอ อะรันดา
อะเซลิโอ อะรันดา เกิดเมื่อ 11 ธันวาคม พ.ศ. 2485 ที่เมืองลูซอน ประเทศฟิลิปปินส์ สถิติการชก 11 ครั้ง ชนะ 4 (น็อค 3) แพ้ 7
ประวัติ
อะรันดาขึ้นชกมวยสากลครั้งแรกเมื่อ 23 พฤศจิกายน พ.ศ. 2506 แพ้คะแนน เตรุยะ อุตสึ ที่ ญี่ปุ่น จากนั้นขึ้นชกที่ ญี่ปุ่นอีก 2 ครั้ง ชนะ 1 แพ้ 1 ก็ได้ชิงแชมป์ OPBF รุ่นเวลเตอร์เวทที่ญี่ปุ่นเมื่อ 8 พฤษภาคม พ.ศ. 2507 ชนะน็อค โยชิโนริ ทากาฮาชิ ยก 4 ได้แชมป์มาครอง แต่พอป้องกันแชมป์ครั้งแรกก็เสียแชมป์ แพ้น็อค อภิเดช ศิษย์หิรัญ ยก 1 เมื่อ 7 มกราคม พ.ศ. 2508 หลังจากเสียแชมป์ อะรันดายังชกต่อมาอีก 4 ครั้ง ส่วนใหญ่เป็นการชกในญี่ปุ่น หลังจากที่ชกแพ้น็อค เออิจิ มารุกิ ยก 8 เมื่อ 10 มกราคม พ.ศ. 2509 อะรันดาก็แขวนนวมไป
คาเมนไรเดอร์เกิลส์
คาเมนไรเดอร์ GIRLS เป็นวงไอดอลญี่ปุ่นรูปแบบแดนซ์ยูนิต จากค่าย Avex Trax จุดประสงค์ของการก่อตั้งเพื่อฉลองครบรอบ40ปี มาสค์ไรเดอร์ ซีรีส์ ในปีค.ศ. 2011 โดยแต่ละสมาชิกจะมีคาแร็คเตอร์มาจากมาสค์ไรเดอร์ของแต่ละคน
ประวัติ
คาเมนไรเดอร์ GIRLS ถูกก่อตั้งขึ้นมาจากบริษัท โตเอะ, นิปปอนโคลอมเบีย และ เอเวกซ์ เอนเตอร์เทนเมนท์ ในงานอีเวนท์ ซูเปอร์ฮีโร่ มิวสิกสตูดิโอ Vol.0 โดยเปิดตัวสมาชิกหลักทั้ง 5 คนคือ นาโอะ, ยูริกะ, คาโอริ, เอริกะ และ ฮิโตมิ ซึ่งมีจุดประสงค์ของการก่อตั้งเพื่อฉลองครบรอบ 40 ปี มาสค์ไรเดอร์ ซีรีส์ โดยเปิดตัววงเมื่อเดือนตุลาคม ปี ค.ศ. 2010
ในเดือน เมษายน ปี ค.ศ. 2011 ได้เปิดตัวซิงเกิลที่ชื่อว่า Let's Go RiderKick 2011 ในเดือนพฤศจิกายนปีเดียวกัน เอนโด มิตสึกิ ได้ร่วมออดิชันให้กับวง ในเดือนธันวาคมปีเดียวกัน ฮิโรคาวะได้ออกจากวงเนื่องจากปัญหาสุขภาพ
ในเดือน กันยายน ปี ค.ศ. 2012 จิซาโตะ อาคิตะ ได้เข้าร่วมวงโดยประกาศในงานเปิดตัวมาสค์ไรเดอร์วิซาร์ด G&C มิวสิกเมจิก ทำให้มีสมาชิกมี 6 คน ขณะเดียวกัน ข้อมูลเว็บไซต์อย่างเป็นทางการที่เกี่ยวข้องกับฮิโรคาวะ รวมถึงเว็บบล็อกและโปรไฟล์ ถูกลบออกโดยไม่มีการประกาศแต่อย่างใด
ในเดือน กรกฎาคม ปี ค.ศ. 2013 ได้ถูกตั้งชื่อยูนิตชั่วคราวว่า ช็อคเกอร์เกิลส์ โดยนำรูปแบบลูกสมุนขององค์กรช็อกเกอร์มาเป็นคาแร็กเตอร์หลัก มีซิงเกิลเพลงคือ SSS ~Shock Shocker Shockest~ ในเดือนตุลาคมปีเดียวกัน เจนา ซุมิ โทโมมิ ได้เข้าร่วม
ในเดือน มกราคม ปี ค.ศ. 2015 คาโอริ นางุระ ประกาศจบการศึกษา
ทวี ญาณสุคนธ์
ชีวิต
ศาสตราจารย์ ดร. ทวี ญาณสุคนธ์ เป็นบุตรของนายตา นางสมบุญ ญาณสุคนธ์ สำเร็จการศึกษาระดับชั้นมัธยมศึกษาตอนปลายจากโรงเรียนสวนกุหลาบวิทยาลัย และได้เข้าศึกษาเพิ่มเติมอีกหนึ่งปีที่โรงเรียนราชบุรีวิทยาลัย ต่อมาได้สอบชิงทุนเล่าเรียนหลวง (King's Scholarship) ไปศึกษาระดับปริญญาตรีที่ประเทศฟิลิปปินส์ ในด้านเกษตรศาสตร์ ณ University of the Philippines at Los Banos ภายหลังสำเร็จการศึกษาในระดับปริญญาตรีได้กลับมาเข้ารับราชการที่กระทรวงเกษตราธิการ และต่อมาได้รับทุนคุรุสภาจากกระทรวงศึกษาธิการไปศึกษาต่อในระดับปริญญาโทที่ประเทศสหรัฐอเมริกา ณ Utah State University ในสาขาวิทยาศาสตร์ผลิตภัณฑ์นม (Dairy Science) และสำเร็จการศึกษาในระดับปริญญาเอกจาก Southern California University ในสาขาจุลชีววิทยา และได้ทำวิจัยหลังปริญญาเอกต่ออีกราวหนึ่งปี จึงได้เดินทางกลับพร้อมทั้งโอนย้ายสังกัดมาเป็นอาจารย์ที่ภาควิชาชีววิทยา คณะกสิกรรมและสัตวบาล มหาวิทยาลัยเกษตรศาสตร์
ศาสตราจารย์ ดร. ทวี ญาณสุคนธ์ เป็นผู้ทำคุณประโยชน์อย่างมากในด้านการวิจัย และการเขียนตำราและบทความทางวิชาการ เช่น งานวิจัยด้านการใช้บักเตรีที่ให้คุณประโยชน์แก่พืชตระกูลถั่ว ซึ่งผลงานดังกล่าวได้เผยแพร่จนเป็นที่สนใจแก่วงการวิทยาศาสตร์การเกษตรทั่วโลก เคยเป็นผู้แทนของประเทศไทยในการประชุมระดับนานาชาติเกี่ยวกับการเกษตรและชีววิทยาหลายครั้ง นอกจากนี้ยังมีบทบาทสำคัญในด้านการวางหลักสูตรการศึกษา โดยได้ริเริ่มวางรากฐานการศึกษาสาขาจุลชีววิทยาในด้านการเกษตร อาหาร และอุตสาหกรรม ทั้งในระดับปริญญาตรีและปริญญาโท และเป็นผู้หนึ่งที่มีส่วนสำคัญยิ่งในการก่อตั้งคณะวิทยาศาสตร์และอักษรศาสตร์ มหาวิทยาลัยเกษตรศาสตร์ ปัจจุบันคือคณะวิทยาศาสตร์ มหาวิทยาลัยเกษตรศาสตร์ รวมทั้งยังเป็นคณบดีท่านแรกของคณะวิทยาศาสตร์ มหาวิทยาลัยเกษตรศาสตร์ ด้วย
นอกจากนี้ ในภายหลังจากที่เกษียณอายุราชการแล้ว ก็ยังคงเอาใจใส่ปฏิบัติงานวิชาการอย่างไม่หยุดหย่อน คือ เป็นอาจารย์พิเศษในวิชาจุลชีววิทยา ณ คณะวิทยาศาสตร์ มหาวิทยาลัยเกษตรศาสตร์ และทำการศึกษาค้นคว้าวิจัยจุลชีววิทยาทางการเกษตร เพื่อส่งเสริมและเผยแพร่ความรู้แก่เกษตรกรและผู้สนใจทั่วไปอยู่เสมออีกด้วย
ตำรา งานเขียน และบทความวิชาการ
ศาสตราจารย์ ดร. ทวี ญาณสุคนธ์ มีผลงานเป็นที่ประจักษ์ในทางวิชาการทั้งตำรา งานเขียน บทความวิชาการ ตลอดจนงานวิจัย อาทิ
เดปโตรพีน
เดปโตรพีน (Deptropine)
พญาคำฟู
พญาคำฟู เป็นพระมหากษัตริย์ในราชวงศ์มังรายแห่งอาณาจักรล้านนา
พระราชประวัติ
พญาคำฟู มีพระอิสริยยศเดิมว่า ท้าวคำฟู เป็นพระราชโอรสในพญาแสนพู ตามตำนานสิบห้าราชวงศ์กล่าวไว้ว่า "เจ้าพระญาแสนภูก็แต่งลูกตน เจ้าพ่อท้าวคำฟู อยู่รักษาเมืองเชียงใหม่ ส่วนตนเจ้าก็ไปส่งสะกานเจ้าพระญาไชยสงครามพ่อในเมืองเชียงราย ได้ 1 เดือนบัวระมวลชุอัน ท้าวก็ลวดอยู่เสวยเมืองเชียงรายหั้นแล แล้วก็แต่งหื้ออภิเษกพ่อท้าวคำฟู ลูกตนอายุได้ 26 ปี หื้อเป็นพระญาในเมืองเชียงใหม่ในปีเปิกสี ศักราชได้ 690 ตัวปีหั้นแล"
พญาคำฟูได้พัฒนา ปกครองนครเชียงใหม่ให้เกิดความผาสุก ร่มเย็น นับเป็นช่วงเวลาที่เชียงใหม่มีความเจริญรุ่งเรือง สงบสุข ไม่มีศึกสงคราม ในยุคสมัยของพญาคำฟูนี้พระองค์ทรงร่วมมือกับพญาผานองเจ้าเมืองปัวเข้าปล้นเมืองพะเยาได้ และสามารถที่จะผนวกเอารัฐพะเยาที่เป็นอิสระอยู่เข้ามาเป็นส่วนหนึ่งของล้านนาได้ หลังจากพญาคำฟูเสด็จสวรรคต ท้าวผายูพระราชโอรสจึงรับราชาภิเษกเป็นพญาในเมืองเชียงใหม่
พญาคำฟูสวรรคตจากการถูกเงือกหรือจระเข้กัด ถือเป็นการตายร้าย จึงได้รับการบูชาเป็นผีอารักษ์ปกป้องเมืองเชียงใหม่ ส่วนโกศบรรจุพระบรมอัฐิของพญาคำฟูถูกค้นพบในปี พ.ศ. 2469 ช่วงที่ครูบาศรีวิชัยบูรณะวัดพระสิงห์ แล้วถูกนำไปเก็บไว้ที่ศาลากลางจังหวัดเชียงใหม่หลังเก่า แต่ภายหลังโกศพระบรมอัฐิหายไปอย่างไร้ร่องรอย และไม่มีผู้ใดออกมารับผิดชอบ
ชัย ชิดชอบ
ชัย ชิดชอบ (5 เมษายน พ.ศ. 2471 — 24 มกราคม พ.ศ. 2563) เป็นอดีตสมาชิกสภาผู้แทนราษฎรแบบบัญชีรายชื่อ พรรคภูมิใจไทย อดีตสมาชิกสภาขับเคลื่อนการปฏิรูปประเทศ อดีตสมาชิกสภาปฏิรูปแห่งชาติ อดีตประธานรัฐสภา และอดีตประธานสภาผู้แทนราษฎร และเป็นอดีตประธานชั่วคราวสภาผู้แทนราษฎรชุดที่ 24 และ 25 เนื่องจากเป็นผู้ที่มีอายุมากที่สุดของสภาในขณะนั้นเพื่อเลือกประธานและรองประธานสภาผู้แทนราษฎร ได้รับเลือกเป็นตัวแทนพรรคพลังประชาชน ในการเลือกประธานสภาผู้แทนราษฎรแทนนายยงยุทธ ติยะไพรัช ที่โดนใบแดง ก่อนหน้านี้เป็นสมาชิกสภาผู้แทนราษฎร (ส.ส.) จังหวัดบุรีรัมย์ หลายสมัย และสมาชิกวุฒิสภา (ส.ว.) จังหวัดบุรีรัมย์
ประวัติ
นายชัย ชิดชอบ เกิดที่บ้านเพี้ยราม ตำบลเพี้ยราม อำเภอเมือง จังหวัดสุรินทร์ เป็นบุตรของนายเมียศกับนางเรียด ชิดชอบ จบการศึกษาชั้นมัธยมปลายจากโรงเรียนสุรวิทยาคาร จังหวัดสุรินทร์
นายชัย ชิดชอบ ใช้วุฒิการศึกษา ม.6 ถึงปี พ.ศ. 2539 ต่อมาเมื่อรัฐธรรมนูญแห่งราชอาณาจักรไทย พุทธศักราช 2540 กำหนดให้ผู้ที่จะดำรงตำแหน่ง ส.ส. ต้องจบปริญญาตรี นายชัย จึงสมัครเรียนต่อ ศิลปศาสตรบัณฑิต สาขารัฐศาสตร์ มหาวิทยาลัยรามคำแหง ปริญญาตรี สาขาส่งเสริมการเกษตรและสหกรณ์บัณฑิต มหาวิทยาลัยสุโขทัยธรรมาธิราช และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง
ชีวิตส่วนตัว นายชัย ชิดชอบ สมรสกับนางละออง ชิดชอบ มีบุตรชาย 5 คน หญิง 1 คน บุตรคือนายเนวิน ชิดชอบ เป็นประธานบริหารสโมสรฟุตบอลบุรีรัมย์ ยูไนเต็ด นายศักดิ์สยาม ชิดชอบ เป็นเลขาธิการพรรคภูมิใจไทย และพลตำรวจเอกเพิ่มพูน ชิดชอบ ที่ปรึกษาพิเศษ ตร. นายชัยชื่นชอบนักการเมืองชาวอิสราเอลคนหนึ่ง ที่ชื่อ โมเช ดายัน ถึงขนาดตั้งฉายาให้ตัวเองว่า "ชัย โมเช"
ชัย ชิดชอบ ถึงแก่อนิจกรรมด้วยโรคชราที่บ้านพักในโรงโม่หินศิลาชัย ตำบลอิสาณ อำเภอเมืองบุรีรัมย์ จังหวัดบุรีรัมย์ เมื่อวันที่ 24 มกราคม พ.ศ. 2563 สิริอายุ 91 ปี 9 เดือน โดยพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานเพลิงศพในวันที่ 1 กุมภาพันธ์ โดยมี พลเอก ประยุทธ์ จันทร์โอชา นายกรัฐมนตรีในขณะนั้นเป็นประธานในพิธี
งานการเมือง
นายชัย ชิดชอบ เริ่มงานการเมืองจากการเมืองท้องถิ่น เป็นกำนันตำบลอิสาน อำเภอเมืองบุรีรัมย์ และทำธุรกิจโรงโม่หิน ชื่อโรงโม่หินศิลาชัย ที่อำเภอเมืองบุรีรัมย์ จังหวัดบุรีรัมย์ เริ่มงานการเมืองตั้งแต่ปี 2500 โดยสมัครสมาชิกสภาผู้แทนราษฎรจังหวัดบุรีรัมย์ พรรคประชาธิปัตย์ และเป็นสมาชิกสภาผู้แทนราษฎร จังหวัดบุรีรัมย์หลายสมัยติดต่อกัน ในการเลือกตั้งปี 2512 (อิสระ), 2522 (พรรคประชาราษฎร์), 2526 (พรรคกิจสังคม), 2529 (พรรคสหประชาธิปไตย), 2535/2 2538 (พรรคชาติไทย), 2539 (พรรคเอกภาพ)  เป็นสมาชิกสภาผู้แทนราษฎร​แบบบัญชีรายชื่อปี 2544 (พรรคชาติไทย) (เลื่อนแทน), 2548 (พรรคไทยรักไทย) และสมาชิกวุฒิสภาจังหวัดบุรีรัมย์ปี 2549 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 2
ประธานรัฐสภา
นายชัย ชิดชอบ ได้รับพระบรมราชโองการโปรดเกล้าฯ แต่งตั้งเป็นประธานสภาผู้แทนราษฎร และประธานรัฐสภา เมื่อวันที่ 15 พฤษภาคม 2551 นายชัยได้ทำหน้าที่ประธานโดยได้ขึ้นนั่งบนบัลลังก์ ขณะที่นายชัยจะคุกเข่าสดับพระบรมราชโองการฯ ก็เกิดล้มหัวคะมำ และเมื่อคุกเข่ารับฟังเสร็จแล้ว เมื่อจะลุกขึ้นก็ลุกไม่ขึ้น แต่นายชัยก็พยายามจะลุกให้ได้ จึงทำให้ล้มไปข้างหน้า จนนายนิสิต สินธุไพร ส.ส. ร้อยเอ็ด พรรคพลังประชาชน ที่มาร่วมในพิธีด้วย รีบเข้าไปพยุงนายชัยให้ยืนขึ้นเป็นปกติ และเดินกลับไปห้องประชุมได้และเรื่องนี้ก็ได้เป็นที่เล่าขานถึงความศักดิ์สิทธ์ของรัฐสภาในการคัดสรรผู้เหมาะสมที่จะนั่งบังลังก์
ขณะปฏิบัติหน้าที่ประธานสภาผู้แทนราษฎรเมื่อวันที่ 1 ตุลาคม พ.ศ. 2551 นายพิษณุ หัตถสงเคราะห์ ส.ส. หนองบัวลำภู พรรคพลังประชาชน ได้เสนอ นายจุมพฏ บุญใหญ่ ส.ส. สกลนคร พรรคพลังประชาชน เป็นผู้สมควรได้รับแต่งตั้งเป็นกรรมาธิการวิสามัญพิจารณาร่างพระราชบัญญัติป้องกันและปราบปรามการฟอกเงิน แต่นายจุมพฏไม่เห็นชอบด้วย นายพิษณุจึงมีทีท่าจะเสนอคนอื่นแทน นายชัย ชิดชอบ จึงกล่าวขึ้นกลางที่ประชุมว่า "จะเสนอใครถามเจ้าตัวก่อนดีกว่าว่าเขารับหรือไม่ เจ้าตัวไม่เอายังเสือกเสนออยู่อีก จะเสนอใครก็รีบเสนอ เสียเวล่ำเวลา" ท่ามกลางความตกตะลึงของ ส.ส. ในที่ประชุม อย่างไรก็ดี ความหงุดหงิดของนายชัยเกิดขึ้นตั้งแต่เริ่มประชุมแล้ว เนื่องจากความไม่พร้อมเพรียงและความวุ่นวายของ ส.ส. ที่เข้าประชุม จนนายชัยต้องกดสัญญาณเรียกถึงหกครั้ง และสั่งให้นับองค์ประชุมอีกหลายครั้ง ทั้งนี้ ในวันต่อมา นายชัยก็ได้กล่าวขอโทษ ส.ส. สำหรับกรณีดังกล่าวอย่างสุภาพด้วยความรู้สึกผิด
นายชัย ชิดชอบ ได้กลับมาเล่นการเมืองอีกครั้งเมื่อมีอายุมากแล้ว จึงได้รับการเรียกขานเล่น ๆ จากสื่อมวลชน ว่า "ปู่ชัย" หรือ "ลุงชัย" และในปลายปี 2552 ได้รับฉายาจากสื่อมวลชนประจำรัฐสภาว่า "ตลกเฒ่าร้อยเล่ห์" อันเนื่องจากการทำหน้าที่ประธานสภาฯที่มีลูกล่อลูกชนและมีมุกตลกแพรวพราวสร้างความสนุกสนานลดความตึงเครียดในที่ประชุมเสมอ
สัปตปุรี
สัปตปุรี (Sanskrit सप्त-पुरी , "นครทั้งเจ็ด") เป็นกลุ่มนครเจ็ดแห่งที่ในศาสนาฮินดูถือว่าเป็นแหล่งจาริกแสวงบุญที่สำคัญ (ตีรถะ) ในประเทศอินเดีย เชื่อกันว่าการได้จาริกแสวงบุญไปยังสถานที่ทั้งเจ็ดจะให้พรโมกษะแก่ผู้นั้นให้ได้หลุดพ้นการเวียนว่ายตายเกิดในสังสารวัฏ
โศลกจากครุฑปุราณะบรรยายถึงสัปตปุรีเจ็ดแห่งไว้ว่า อโยธฺยา มถุรา มายา กาศี กาญฺจี อวนฺติกา ฯ ปุรี ทฺวาราวตี ไจว สปฺไตเต โมกฺษทายกะห์ อันแปลว่า "อโยธยา, มถุรา, คยา, กาศี, กาญจี, กวันติกา, ทวาราวตี - นครทั้งเจ็ดนี้ จักเป็นที่ทราบในฐานะผู้ประทานโมกษะ" ชื่อของนครทั้งเจ็ดในปัจจุบัน ได้แก่ อโยธยา, มถุรา, หฤทวาร (มายา หรือ คยา), พาราณสี (กาศี), กาญจีปุรัม (กาญจี), อุชไชนะ (อวันติกา), ทวารกา (ทวารวดี)
วัดฉิมพลีสุทธาวาส
วัดฉิมพลีสุทธาวาส คนมอญเรียกวัดนี้ว่า เพี้ยะโต้ เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านลัดเกร็ด ตำบลเกาะเกร็ด อำเภอปากเกร็ด จังหวัดนนทบุรี มีปูชนีย์วัตถุที่สำคัญ คือ อุโบสถขนาดเล็กแต่มีความงดงามเป็นเลิศ มีเจดีย์ย่อมุมไม้สิบสองและเจดีย์องค์เล็ก 4 องค์ล้อมเจดีย์องค์ใหญ่
ประวัติ
วัดฉิมพลีสุทธาวาสสร้างขึ้นในสมัยอยุธยา ในนาม วัดป่าฝ้าย ถูกทิ้งร้างไปพร้อมกับวัดป่าเลไลยก์ที่อยู่ติดกัน จากนั้นสันนิษฐานว่าพระบาทสมเด็จพระพุทธเลิศหล้านภาลัยได้ทรงบูรณปฏิสังขรณ์และพระราชทานนามใหม่ว่า วัดฉิมพลีเนื่องจากพระนามเดิมของรัชกาลที่ 2 คือ เจ้าฟ้าชายฉิมและตราพระราชลัญจกรของพระองค์เป็นรูปครุฑส่วนคำว่า สุทธาวาส ที่พ่วงท้ายนั้นคล้ายชื่อเดิมของวัดสุทัศน์คือ วัดมหาสุทธาวาส ซึ่งเป็นวัดที่รัชกาลที่ 2 ทรงทำนุบำรุง
อาคารเสนาสนะ
เจดีย์ตั้งอยู่ด้านเหนือพระอุโบสถ เป็นเจดีย์ย่อมุมไม้สิบสององค์ใหญ่โดยมีเจดีย์องค์เล็กอีก 4 องค์ล้อมรอบทั้งหมด นอกจากนี้ยังมีตุ๊กตาจีนขนาดใหญ่ตั้งอยู่ข้างประตูกำแพงพระอุโบสถ ใบเสมาทำจากหินชนวนที่มีขนาดใหญ่ที่สุดในปากเกร็ด บานประตูเขียนลายทองรดน้ำภาพเสี้ยวกาง
คีโตติเฟน
'''คีโตติเฟน (Ketotifen)
ลภัสภร ถาวรเจริญ
ร้อยตำรวจเอกหญิงลภัสภร ถาวรเจริญ (เดิมชื่อ จุฑามาศ ถาวรเจริญ; 21 ธันวาคม พ.ศ. 2524 – ) เกิดในจังหวัดสงขลา เป็นนักกรีฑาประเภทวิ่งระยะสั้น ซึ่งแข่งขันในระดับระหว่างประเทศในนามของประเทศไทย
ในการแข่งขันซีเกมส์ 2009 ซึ่งจัดขึ้นในเวียงจันทน์ ลภัสภรลงป้องกันตำแหน่งแชมป์วิ่งผลัด 4×100 เมตรหญิง ร่วมกับจินตหรา เสียงดี ภัสสร จักษุนิลกร และนงนุช แสนราช ได้เหรียญทอง ทำสถิติ 44.82 วินาที
หมู่ถ้ำสสโปล
หมู่ถ้ำสสโปล (Saspol Caves) เป็นถ้ำอารามในหุบเขาในสสโปล ลาดัก ประเทศอินเดีย ตั้งอยู่ราว 76 กิโลเมตรจากนครเลห์ หมู่ถ้ำสสโปลจำนวนห้าถ้ำมีงานจิตรกรรมฝาผนังประดับ ในจำนวนนี้ สองถ้ำมีจิตรกรรมที่ได้รับความเสียหายอย่างหนัก และมีถ้ำหลักซึ่งทาสีหินปูนเคลือบไว้ ในถ้ำนี้มีจิตรกรรมแสดงภาพอนุตตรโยคตันตระ (หรือ โยคานิรุตตรตันตระ) ถือเป็นรูปแบบงานที่หายากในยุคนั้น ปัจจุบันถ้ำทั้งหมดอยู่ภายใต้การบริหารของอารามลิกีร
มีโครงการอนุรักษ์ทางศิลปะและสถาปัตยกรรมโดย INTACH ในลาดัก ในปี 2015 ถึง 2016 ภายใต้ความร่วมมือกับ ACS นอยดา ภายใต้เงินทุนสนับสนุนในปี 2015 โดยกองทุน Prince Claus Fund และในปี 2016 กับ 2018 โดยกองทุน World Monuments Fund
กำเนิดลูกบาศก์มรณะ
กำเนิดลูกบาศก์มรณะ (Cube Zero) เป็นภาพยนตร์แนวไซไฟสยองขวัญ และเป็นไตรภาคที่ 3 ของภาพยนตร์ชุด ลูกบาศก์มรณะ กำกับการแสดงโดย เออร์นี บาร์บาราช (Ernie Barbarash) ออกฉายครั้งแรกในสหรัฐอเมริกาเมื่อ 15 ตุลาคม พ.ศ. 2547 เนื้อเรื่องของภาพยนตร์ภาคนี้เป็นการอธิบายเรื่องราวก่อนถึงภาคแรก และเฉลยข้อสงสัยที่มีในภาคก่อนๆ และเริ่มต้นดำเนินเรื่องจากข้างนอกสถานที่เข้าไปข้างใน ต่างกับภาคก่อนๆ ที่ดำเนินเรื่องจากภายในออกไปข้างนอก
ประเทศอินโดนีเซียในโอลิมปิกเยาวชน
ประเทศอินโดนีเซียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศอินโดนีเซีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ INA
นับตั้งแต่ครั้งแรกที่ประเทศอินโดนีเซียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติอินโดนีเซียได้รับเหรียญรางวัลรวมทั้งหมด 3 เหรียญ โดยแบ่งเป็น 0 เหรียญทอง 0 เหรียญเงิน 3 เหรียญทองแดง
เพลย์แบ็ก
เพลย์แบ็ก (Playback; 플레이백) เป็นกลุ่มศิลปินหญิงสัญชาติเกาหลีใต้ สังกัดคอริเดลเอนเตอร์เทนเมนต์ เดบิวต์อย่างเป็นทางการเมื่อวันที่ 26 มิถุนายน พ.ศ. 2558 ปัจจุบันมีสมาชิกทั้งหมด 5 คน ได้แก่ ยุนจี, ฮายอง, ยูจิน, อูลิม และ อึนจิน (เพิ่มเป็นสมาชิกใหม่ในปี พ.ศ. 2560)
เดสลอร์อาตาดีน
เดสลอร์อาตาดีน (Desloratadine)
รางวัลนาฏราช ครั้งที่ 7
รางวัลนาฏราช ครั้งที่ 7 ประจำปี พ.ศ. 2558 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดการประกาศผลรางวัลในวันอาทิตย์ที่ 12 มิถุนายน พ.ศ. 2559 ณ หอประชุมกองทัพเรือ กรุงเทพมหานคร
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล
ผู้ได้รับรางวัลเน้นตัวหนา
รายชื่อผู้เข้าชิง
ละครทั้ง 26 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 7
รายชื่อผู้ชนะ
ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 7
นิวโรไฟโบรมาโตซิส
นิวโรไฟโบรมาโตซิส (neurofibromatosis) เป็นกลุ่มของโรคทางพันธุกรรมที่ทำให้ผู้ป่วยมีความเสี่ยงที่จะเกิดเนื้องอกได้ง่าย โดยเฉพาะในสมอง โรคนี้ถ่ายทอดทางพันธุกรรมแบบออโตโซมลักษณะเด่น
โรคในกลุ่มนี้แบ่งออกเป็นสามประเภท แต่ละประเภทมีอาการคล้ายคลึงกัน แต่มีสาเหตุและการดำเนินโรคแตกต่างกัน จนอาจถือว่าเป็นโรคคนละโรคกันโดยสิ้นเชิง
รถไฟเร็วเขตเมืองเวียนนา
รถไฟเร็วเขตเมืองเวียนนา เป็นชื่อระบบรถไฟฟ้าชานเมือง (เอส-บาห์น) ในกรุงเวียนนา ประเทศออสเตรีย ซึ่งให้บริการควบคู่กับรถไฟใต้ดินเวียนนา (อู-บาห์น) แตกต่างกันตรงที่เอส-บาห์นมีขนาดใหญ่กว่า และมีการรถไฟสหพันธรัฐออสเตรีย (ÖBB) เป็นเจ้าของ ปัจจุบันมีจำนวน 9 เส้นทาง ในแต่ละเส้นทางการเดินรถจะมีการใช้สีที่ไม่ซ้ำกันเลย เพื่อบอกเส้นทางการเดินรถให้สะดวกและง่ายต่อการเข้าใจ
รายชื่อเส้นทาง:
รายชื่อผู้นำประเทศ พ.ศ. 2565
นี่คือ รายชื่อของผู้นำประเทศของประเทศต่าง ๆ ใน พ.ศ. 2565
สภานิติบัญญัติ (ไต้หวัน)
สภานิติบัญญัติ (Legislative Yuan) เป็นสภานิติบัญญัติแห่งชาติประเภทสภาเดียวของสาธารณรัฐจีน (ไต้หวัน)
สภานิติบัญญัตินี้เป็นหนึ่งใน "สภา" (院) ทั้งห้าของรัฐบาลไต้หวันตามความในรัฐธรรมนูญไต้หวันซึ่งอ้างอิงลัทธิไตรราษฎร์ (三民主義) ของซุน ยัดเซ็น หรือ ซุน อี้เซียน (孫逸仙)
ข้อปัญหา 95 ข้อ
ข้อปัญหา 95 ข้อ (Ninety-five Theses) หรือ การถกเถียงเรื่องอำนาจแห่งพระคุณการุณย์ (Disputation on the Power of Indulgences) เป็นรายการญัตติสำหรับการถกเถียงทางวิชาการ ซึ่งมาร์ติน ลูเทอร์ ศาสตราจารย์เทววิยาศีลธรรม ณ มหาวิยาลัยวิทเทนเบิร์ก ประเทศเยอรมนี เขียนใน ค.ศ. 1517 ซึ่งเริ่มต้นการปฏิรูปศาสนาฝ่ายโปรเตสแตนต์ อันเป็นสังฆเภทในคริสตจักรคาทอลิก ซึ่งเปลี่ยนแปลงทวีปยุโรปอย่างสำคัญ ข้อปัญหาเหล่านี้เสนอจุดยืนของลูเทอร์ต่อต้านสิ่งที่เขาเห็นว่าเป็นวัตรปฏิบัติละเมิดของผู้เผยแผ่ศาสนาที่ขายพระคุณการุณย์ครบบริบูรณ์ (plenary indulgence) อันเป็นใบประกาศซึ่งเชื่อว่าลดการลงโทษชั่วคราวสำหรับบาปที่ผู้ซื้อหรือคนรักของผู้ซื้อกระทำในแดนชำระ ในข้อปัญหาฯ ลูเทอร์เชื่อว่า ความสำนึกผิดที่พระคริสต์ต้องการจึงจะยกโทษบาปนั้นเกี่ยวข้องกับความสำนึกผิดฝ่ายวิญญาณภายในมากกว่าการสารภาพสาบานภายนอกเท่านั้น เขาแย้งว่า พระคุณการุณย์นำให้คริสต์ศาสนิกชนเลี่ยงความสำนึกผิดและความเศร้าที่แท้จริงสำหรับบาป โดยเชื่อว่าพวกเขาสามารถสละบาปได้เพียงซื้อพระคุณการุณย์ ตามที่ลูเทอร์เขียน วัตรปฏิบัติดังกล่าวยังส่งเสริมให้คริสต์ศาสนิกชนไม่บริจาคให้คนยากจนและแสดงความเมตตาแบบอื่น โดยเชื่อว่าใบประกาศพระคุณการุณย์มีค่าทางวิญญาณมากกว่า แม้ลูเทอร์อ้างว่าจุดยืนต่อพระคุณการุณย์ของเขาสอดคล้องกับจุดยืนของพระสันตะปาปา แต่ข้อปัญหาฯ ยังคัดค้านสารตราพระสันตะปาปาสมัยคริสต์ศตวรรษที่ 14 ที่ระบุว่า พระสันตะปาปาสามารถใช้พระคลังบุญและคุณความดีของอดีตนักบุญยกโทษการลงโทษชั่วคราวสำหรับบาปได้ ข้อปัญหาฯ ยังวางกรอบเป็นญัตติให้ถกเถียงมากกว่าแสดงความเห็นของลูเทอร์ แต่ภายหลังลูเทอร์แสดงมุมมองของเขาใน คำอธิบายการถกเถียงเกี่ยวกับคุณค่าของพระคุณการุณย์
ไทยแลนด์ อเมเจอร์ลีก ฤดูกาล 2565
ไทยแลนด์ อเมเจอร์ลีก ฤดูกาล 2565 เป็นการแข่งขันฟุตบอลลีกสมัครเล่นของประเทศไทยที่จัดขึ้นเป็นฤดูกาลที่ 6 ของการแข่งขันนับตั้งแต่ก่อตั้งในปี พ.ศ. 2560 ซึ่งเป็นลีกที่อยู่ในชั้นที่สี่ของระบบลีกฟุตบอลไทย ในฤดูกาลนี้มี 253 สโมสรเข้าร่วมการแข่งขันจากทั่วประเทศ แบ่งออกเป็น 6 โซน โดยแชมป์ของแต่ละโซนจะได้เลื่อนชั้นขึ้นไปแข่งขันในไทยลีก 3 ในขณะที่ในฤดูกาลนี้จะให้รองแชมป์ของโซนภาคเหนือและภาคใต้ได้เลื่อนชั้นขึ้นไปแข่งขันในไทยลีก 3 ฤดูกาล 2565–66 ด้วย
รูปแบบการแข่งขัน
การแข่งขันในฤดูกาล 2565 จะแบ่งออกเป็น 6 โซนตามภูมิภาค และในแต่ละโซนจะแบ่งออกเป็น 2 โซนย่อย รวมทั้งหมด 12 โซนย่อย
บุญยิสา จันทราราชัย
บุญยิสา จันทราราชัย  (ชื่อเล่น:ป๊อปปี้) เป็น นักแสดง นางแบบ นางงาม มีชื่อเสียงจากการดำรงตำแหน่งรองชนะเลิศ 1 จากการประกวด มิสไทยแลนด์เวิลด์ 2555
ไทยแลนด์ อเมเจอร์ลีก ฤดูกาล 2565
ภาคตะวันออกเฉียงเหนือ
ภาคตะวันออกเฉียงเหนือมีสโมสรเข้าแข่งขัน 68 สโมสร แบ่งเป็นภาคตะวันออกเฉียงเหนือตอนบน 38 สโมสร และภาคตะวันออกเฉียงเหนือตอนล่าง 30 สโมสร
บุญยิสา จันทราราชัย
ประวัติ
บุญยิสา จันทราราชัย หรือ ป๊อปปี้ เป็นนักแสดงชาวไทย ปัจจุบัน ป๊อปปี้กำลังศึกษาอยู่ ชั้นปีที่ 4 คณะ  Business English มหาวิทยาลัยกรุงเทพ โดยเป็นเจ้าของส่วนสูง 174 เซนติเมตร น้ำหนัก 55 กิโลกรัม ก่อนที่เธอจะมาประกวด เวที มิสไทยแลนด์เวิลด์ 2555 เคยผ่านการประกวด  ดัชชี่บอยแอนท์เกิร์ล 2006 และเล่นมิวสิกวิดีโอ ก่อนที่จะมาประกวดเช่น MV กลัวที่ไหน (บี้ สุกฤษฎิ์ วิเศษแก้ว)  MV ดูแลเขาให้ดีดี (ดา เอ็นโดรฟิน) หลังจากที่เธอได้รับตำแหน่ง รองอันดับ 1 มิสไทยแลนด์เวิลด์ 2555  เธอได้เป็นตัวแทนสาวไทยเชื้อสายจีน (กรุงเทพ) ไปประกวดเวที  มิสไชนิสอินเตอร์เนชั่นแนล 2556 ที่ ฮ่องกง โดยทำได้ดีที่สุด คือเข้ารอบ 5 คน
ไทยแลนด์ อเมเจอร์ลีก ฤดูกาล 2565
ภาคตะวันออก
ภาคตะวันออกมีสโมสรเข้าแข่งขัน 31 สโมสร แบ่งเป็นภาคตะวันออกตอนบน 10 สโมสร และภาคตะวันออกตอนล่าง 21 สโมสร
บุญยิสา จันทราราชัย
แหล่งข้อมูลอื่น
1991
ไทยแลนด์ อเมเจอร์ลีก ฤดูกาล 2565
ภาคตะวันตก
ภาคตะวันตกมีสโมสรเข้าแข่งขัน 42 สโมสร แบ่งเป็นภาคตะวันตกตอนบน 17 สโมสร และภาคตะวันตกตอนล่าง 25 สโมสร
กรุงเทพและปริมณฑล
กรุงเทพและปริมณฑลมีสโมสรเข้าแข่งขัน 52 สโมสร แบ่งเป็นกรุงเทพ 30 สโมสร และปริมณฑล 22 สโมสร
ภาคใต้
ภาคใต้มีสโมสรเข้าแข่งขัน 19 สโมสร แบ่งเป็นภาคใต้ตอนบน 8 สโมสร และภาคใต้ตอนล่าง 11 สโมสร
การแข่งขันระดับประเทศ
ไทยแลนด์ อเมเจอร์ลีก รอบชิงแชมป์ประเทศไทย โดยนำเอาแชมป์จากทั้ง 6 โซน มาทำการแข่งขัน แบ่งเป็น 2 กลุ่ม แบบมินิลีก แต่ละทีมแข่งจำนวน 2 นัด นำทีมที่ผลงานดีที่สุดของแต่ละกลุ่ม เข้ารอบชิงชนะเลิศ
รอบชิงชนะเลิศ
รวมผลสองนัด ราษีไศล ยูไนเต็ด ชนะ 5–0
วอลเลย์บอลเวิลด์ลีก 2014
วอลเลย์บอลเวิลด์ลีก 2014 เป็นครั้งที่ 25 ของการแข่งขันวอลเลย์บอลชายประจำปีระดับนานาชาติมีทั้งหมด 28 ประเทศ ระหว่าง 23 พฤษภาคม - 20 กรกฎาคม 2014 กลุ่มที่ 1 รอบชิงชนะเลิศจะถูกจัดขึ้นในฟลอเรนซ์, ประเทศอิตาลี
ปฏิทินการแข่งขัน
กลุ่มที่ได้รับการประกาศในวันที่ 1 ธันวาคมปี 2013 อันดับโลกเอฟไอวีบี ณ วันที่ 7 ตุลาคม 2013 ที่แสดงในวงเล็บ
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
ไอวอนต์ยู, ไอนีดยู, ไอเลิฟยู
ไอวอนต์ยู, ไอนีดยู, ไอเลิฟยู (I Want You, I Need You, I Love You) เป็นเพลงที่มีชื่อเสียงที่แต่งโดย Maurice Mysels และ Ira Kosloff เป็นเพลงที่รู้จักมากที่สุดในซิงเกิลเพรสลีย์ที่ 2 ที่วางจำหน่ายใน อาร์ซีเอ วางจำหน่ายในช่วงเดือนพฤษภาคม ค.ศ. 1956 กลายเป็นที่ 2 ที่ติดอันดับที่ 1 ของ country music charts และติดอันดับที่ 3 ของ Billboard Top 100 popular music singles chart
วาชู
วาชู (Washoe) (พ.ศ. 2508 - 30 ตุลาคม พ.ศ. 2550) เป็นชิมแปนซีเพศเมียตัวแรก ที่สามารถเข้าใจภาษามนุษย์ และสามารถสอนให้ชิมแปนซีตัวอื่นเข้าใจภาษามนุษย์ได้ด้วย
วาชู ถูกตั้งชื่อตามชื่อเคาน์ตีในรัฐเนวาดา ซึ่งเป็นที่ตั้งของโครงการวิจัยภาษาสัตว์ ของมหาวิทยาลัยเนวาดา เป็นสถานที่ที่มันถูกสอนให้เข้าใจภาษาสัญลักษณ์อเมริกัน (American Sign Language - ASL) วาชูมีความสามารถจดจำตัวอักษรสัญลักษณ์ได้ถึง 350 คำ
ฮาซันบอย ดุสมาตอฟ
ฮาซันบอย ดุสมาตอฟ (Hasanboy Dusmatov) เกิดเมื่อ 24 มิถุนายน พ.ศ. 2536 เป็นนักมวยสากลสมัครเล่นชาวอุซเบกิสถานในรุ่นไลท์ฟลายเวท สังกัดสโมสรอุซเบกไทเกอร์ เขาได้เหรียญทองในการแข่งขันกีฬามหาวิทยาลัยโลก พ.ศ. 2556 ชิงแชมป์เอเชีย พ.ศ. 2558 และกีฬาโอลิมปิก พ.ศ. 2559
เปตอง
เปตอง (pétanque,, ; petanca, ) เป็นกีฬาชนิดหนึ่งที่เล่นโดยการโยนลูกบอลเหล็กให้เข้าใกล้ลูกแก่น (cochonnet) ที่ทำจากไม้ให้มากที่สุด กีฬาชนิดนี้มักเล่นบนพื้นดินแข็งหรือพื้นกรวดละเอียด แต่ไม่เหมาะกับพื้นทราย
ทางหลวงแผ่นดินหมายเลข 3265
ทางหลวงแผ่นดินหมายเลข 3265 (สายแยกโคกหม้อ – ท่าซุง) เป็นทางหลวงแผ่นดินในจังหวัดอุทัยธานี มีระยะทางตลอดทั้งสาย 11.812 กิโลเมตร เป็นถนนขนาด 4 - 6 ช่องจราจรสวนทาง ยกเว้น กม.10+000 - กม.11.812 จะเป็นถนนขนาด 2 ช่องจราจรไป-กลับ โดยทางหลวงสายนี้เริ่มต้นที่แยกโคกหม้อ บน ทางหลวงแผ่นดินหมายเลข 333 ตำบลอุทัยใหม่ อำเภอเมืองอุทัยธานี ไปทางทิศตะวันออกเฉียงใต้ ตัดกับ ทางหลวงแผ่นดินหมายเลข 3183 ที่แยกวัดสิงห์ ตำบลน้ำซึม และผ่านวัดท่าซุง และตัดกับ ทางหลวงแผ่นดินหมายเลข 3590 ที่ตำบลท่าซุง เลี้ยวซ้ายไปสิ้นสุดที่ใต้สะพานมโนรมย์ ตัดกับ ทางหลวงแผ่นดินหมายเลข 3590 ในตำบลท่าซุง อำเภอเมืองอุทัยธานี เป็นเส้นทางในความรับผิดชอบของแขวงทางหลวงอุทัยธานี
เก็ตอะไลฟ์
เก็ตอะไลฟ์ (Get a life) อาจจะแปลเป็นภาษาไทยว่า “ไปหาอะไรอื่นทำเสียบ้าง” เดิมเป็น‎สำนวนติดปากอเมริกันที่เป็นการล้อเลียนผู้ที่มั่วอยู่กับสิ่งที่ทำที่ไม่งอกเงยหรือทำอะไรแล้วก็หมกมุ่นไม่ยอมเลิก และแนะให้ผู้ฟังไปหากิจการอื่นทำเสียบ้าง วลีนี้บางครั้งก็แปลงไปเป็น “Get a job” ในกรณีที่เหมาะสม ซึ่งเป็นนัยยะว่าผู้ที่ถูกกล่าวถึงควรจะออกไปหางานทำและเลิกทำตนให้เป็นภาระกับผู้อื่นเช่นพ่อแม่หรือผู้อุปถัมภ์อื่นๆ หรืออาจจะเป็นสำนวนแนะนำล้อเลียนที่ใช้สำหรับผู้ที่ดูเหมือนจะเป็นคนน่าเบื่อหรือทำอะไรก็ทำอยู่อย่างเดียวให้ออกไปหาสิ่งที่น่าสนใจกว่าอื่นๆ ทำ เช่นหาเพื่อนใหม่ หรือหากิจการอื่น หรือหางาน หรือย้ายออกจากบ้าน
นอกจากนั้นก็ยังใช้กับผู้ที่ “บ้างาน” หรือผู้ที่ทำงานโดยไม่ยอมออกไปทำอะไรที่นอกเหนือไปจากนั้นที่เป็นการพักผ่อนจากงานและมีความสุขกับชีวิต
หรือบางทีก็ใช้กับผู้ที่เข้าไปยุ่งเกี่ยวกับกิจการที่ไม่ควรยุ่งเกี่ยวของผู้อื่น ซึ่งเป็นการบอกปัดไม่ให้มายุ่งโดยการบอกให้ไปหากิจการของตนเองทำ หรือ “Mind your own business” (ไปยุ่งกับเรื่องของตัวเอง)
คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์
คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์ (Faculty of Engineering and Industrial Technology, Kalasin University) เป็น คณะวิชา สังกัดมหาวิทยาลัยกาฬสินธุ์
ประวัติคณะ
ในปี พ.ศ. 2561 คณะเทคโนโลยีอุตสาหกรรมเกษตรได้แยกส่วนของสาขาวิชาทางด้านวิศวกรรมศาสตร์และเทคโนโลยีอุตสาหกรรมออกไปจัดตั้งใหม่เป็นคณะวิศวกรรมศาสตร์และเทคโนโลยีอุตสาหกรรม
อูฌิตเซ
อูฌิตเซ (Ужице / Užice, ) เป็นเมืองในประเทศเซอร์เบีย ตั้งอยู่ลุ่มแม่น้ำเจติญา เขตการปกครองของเมืองมีประชากร 78,040 คน ขณะที่ตัวเมืองมีประชากร 59,747 คน (ค.ศ. 2011)
ประเทศคีร์กีซสถานในโอลิมปิกเยาวชน
ประเทศคีร์กีซสถานเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศคีร์กีซสถาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ KGZ
นับตั้งแต่ครั้งแรกที่ประเทศคีร์กีซสถานส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติคีร์กีซสถานได้รับเหรียญรางวัลรวมทั้งหมด 7 เหรียญ โดยแบ่งเป็น 1 เหรียญทอง 3 เหรียญเงิน 3 เหรียญทองแดง
โมบิลสูทกันดั้ม ไอรอน บลัด ออร์แฟนซ์
โมบิลสูทกันดั้ม ไอรอน บลัด ออร์แฟนซ์ (Kidou Senshi Gundam Tekketsu no Orphans) เป็นผลงานซีรีส์ กันดั้ม ลำดับที่ 16 ของบริษัท ซันไรส์ เริ่มออกอากาศครั้งแรกในประเทศญี่ปุ่น ตั้งแต่ 4 ตุลาคม 2558
ซีซั่น 1
ศักราชหลังหายนะปีที่ 323 กว่าสามร้อยปีหลังมหาสงครามระหว่างโลกกับบรรดาอาณานิคมในอวกาศ ซึ่งรู้จักกันในชื่อ “สงครามมหาวิบัติ“ ดาวอังคารได้รับการปรับปรุงสภาพให้เหมาะสมแก่การตั้งถิ่นฐานและกลายเป็นหนึ่งในอาณานิคมของมนุษยชาติ ทว่า แม้เทคโนโลยีจะก้าวหน้าไปเพียงใดก็ตาม แต่มนุษย์ที่อยู่บนดาวอังคารก็ปรารถนาจะได้รับอิสรภาพจากรัฐบาลโลกและต้องการยกระดับฐานะความเป็นอยู่ของตน  เพราะถึงแม้บรรดาชาติต่างๆ ที่อยู่บนดาวอังคารจะได้รับสิทธิในการปกครองตนเอง แต่โดยรูปธรรมแล้วผู้อาศัยบนดาวดวงนี้ต่างดำรงชีวิตด้วยสภาพแร้นแค้น จนต้องพึ่งพาการพัฒนาทางเศรษฐกิจจากโลก
"คูเดเลีย ไอน่า เบิร์นสไตน์" หญิงสาวชนชั้นผู้ดีชาวดาวอังคาร ได้ว่าจ้างบริษัทรักษาความปลอดภัยพลเรือน Chryse Guard Security (CGS) ให้ช่วยพาเธอเดินทางไปยังโลก เพื่อเปิดการเจรจาเรียกร้องเอกราชของอาณานิคม "คริวเซ่" จากโลก แต่องค์กรทหาร “กัลลาฮอร์น” ซึ่งมีอำนาจในระดับโลก ได้เข้าโจมตีที่ตั้งของ CGS เพื่อยับยั้งขบวนการเรียกร้องเอกราชของอาณานิคมคริวเซ่ ระหว่างการโจมตีดังกล่าว "ออร์กา อิสึกะ" ผู้นำหน่วยรบที่ 3 ของ CGS ซึ่งเป็นกองกำลังของทหารเด็กจำนวนมาก ได้ตัดสินใจแข็งข้อต่อพวกผู้ใหญ่ระดับสูงขององค์กรที่ชิงหนีเอาตัวรอดและทิ้งให้เหล่าทหารเด็กออกไปสู้ตายอย่างไร้ค่า  ท่ามกลางความสิ้นหวังนั้นเอง "มิคาสึกิ ออกัส" เด็กกำพร้าซึ่งอยู่ภายใต้การบังคับบัญชาของออร์ก้า ได้ขับโมบิลสูท "กันดั้มบาร์บาทอส" ซึ่งได้รับการซ่อมแซมอย่างเร่งรีบออกรบ และขับไล่กองกำลังของกัลลาฮอร์นออกไปได้สำเร้จ  หลังการสู้รบ ออร์กาและหน่วยรบที่ 3 ที่เหลืออยู่ได้กำจัดพวกผู้ใหญ่ระดับสูงขององค์กรที่หักหลังพวกตน แล้วยึด CGS มาเป็นของตนเอง และเปลี่ยนฐานะองค์กรใหม่เป็นหน่วยทหารรับจ้างในนาม “เท็กกะดัน” (กองกำลังดอกไม้เหล็ก)
งานชิ้นเแรกของเท็กกะดันคือการคุ้มกันคูเดเลียในการเดินทางไปยังโลกเพื่อเปิดการเจรจากับประเทศ "อาร์บราว" ซึ่งเป็นชาติมหาอำนาจที่ปกครองอาณานิคมคริวเซ่อยู่ หากแต่ว่าความพยายามขัดขวางการเดินทางของพวกเขาจากฝ่ายกัลลาฮอร์นที่มีอยู่อย่างต่อเนื่อง ได้ทำให้เท็กกะดันต้องหันไปพึ่งพากำลังของ "เทวาซ" ซึ่งเป็นกลุ่มองค์กรธุรกิจขนาดใหญ่ที่มีอิทธิพลอยู่โดยรอบดาวพฤหัสบดี ภายใต้การคุ้มครองของเทวาซและการช่วยเหลืออย่างลับๆ ของ "แม็คกิลลิส ฟารีด" หนึ่งในผู้นำระดับสูงของกัลลาฮอร์นซึ่งมีวาระซ่อนเร้นของตัวเอง เท็กกะดันจึงสามารถพาคูเดเลียไปยังโลกได้สำเร็จ และคุ้มกันเธอไปจนถึงเมืองหลวงของอาร์บราวได้อย่างปลอดภัย ณ ที่นั่นเธอประสบความสำเร็จในการเจรจาให้ดาวอังคารมีอิสระในด้านเศรษฐกิจมากขึ้น ขณะที่แม็คกิลลิสได้ฉวยโอกาสใช้ความสำเร็จดังกล่าวโค่นล้มพ่อบุญธรรมของตน และเสริมฐานะของตนเองภายในกัลลาฮอร์นให้มั่นคงยิ่งขึ้น
ซีซั่น 2
2 ปีให้หลังจากเหตุการณ์ในซีซั่นแรก เท็กกะดันได้ตั้งตัวเองขึ้นมาเป็นบริษัททหารรับจ้างชั้นนำ ขณะที่คูเดเลียได้ตั้งบริษัททำเหมืองขึ้นในอาณานิคมคริวเซ่ โดยดำเนินกิจการเพื่อยกระดับความเป็นอยู่ของผู้อยู่อาศัยบนดาวอังคาร ด้านแม็คกิลลิสก็ได้เดินหน้าตามเจตนารมณ์ของตนเองในการปฏิรูปองค์กรทหารกัลลาฮอร์น อย่างไรก็ตาม กองยาน "อาเรียนฮอด" ซึ่งเป็นหนึ่งในขั้วอำนาจของกัลลาฮอร์นที่ต่อต้านแม็คกิลลิส ได้เริ่มก่อวินาศกรรมต่อทั้งแม็คกิลลิสและเท็กกะดัน ทำให้ทั้งสองฝ่ายต้องร่วมมือกันต่อต้านกองยานอาเรียนฮอด โดยแม็คกิลลิสให้คำมั่นสัญญาไว้ว่า เมื่อเขาสามารถควบคุมอำนาจในกัลลาฮอร์นได้เต็มที่แล้ว ก็จะถ่ายโอนอำนาจการปกครองทั้งหมดเหนือดาวอังคารให้แก่เท็กกะดัน ซึ่งจะทำให้ทั้งสองฝ่ายมีสถานะเป็นผู้ปกครองดาวอังคารโดยพฤตินัย
ขณะที่ฝ่ายกัลลาฮอร์นได้วางกำลังล้อมฐานบัญชาการของเท็กกะดันไว้ ฝ่ายเท็กกะดันก็ได้วางแผนที่จะให้สมาชิกของตนหลบหนีไปยังคริวเซ่ ส่วนแม็คกิลลิสได้มุ่งหน้าไปยังกองยานอาเรียนฮอดเพื่อเผชิญหน้ากับรุสตัลโดยตรง ทว่า กาเอลิโอได้หยุดยั้งแม็คกิลลิสไว้และสังหารเขา ขณะเดียวกันออร์กาซึ่งเป็นผู้นำของเท็กกะดันก็ถูกคนของ "โนบลิส กอร์ดอน" ลอบสังหารเช่นกัน ด้านมิคาสึกิและอากิฮิโระได้ต้านทานกองกำลังของกัลลาฮอร์นไว้อย่างสูสี แม้ว่าจำนวนกำลังรบจะด้อยกว่ากันมากก็ตาม เพื่อถ่วงเวลาให้สมาชิกของเท็กกะดันสามารถถอนตัวไปยังคริวเซ่ได้อย่างปลอดภัย ในที่สุดฐานบัญชาการของเท็กกะดันได้ถูกระดมยิงจนพังพินาศ มิคาสึกิและอากิฮิโระเสียชีวิตในการรบ เท็กกะดันดูเหมือนว่าจะถูกกวาดล้างจนสิ้นซาก สงครามที่เกิดขึ้นครั้งนี้ต่อมาได้กลายเป็นที่รู้จักในชื่อ "กรณีแม็คกิลลิส ฟารีด"
หลายปีต่อมาหลังสงครามยุติ กัลลาฮอร์นได้ยกเลิกระบบสภาปกครองแบบเดิมและเริ่มจัดรูปองค์กรใหม่ให้มีความเป็นประชาธิปไตยมากขึ้นโดยมีรุสตัลเป็นผู้นำ อาณานิคมต่างๆ บนดาวอังคารได้รับเอกราชและรวมตัวกันเป็นสหภาพดาวอังคารโดยมีคูเดเลียเป็นประธานสหภาพ สมาชิกของเท็กกะดันที่รอดตายได้เริ่มต้นใช้ชีวิตใหม่ภายใต้ตัวตนใหม่ตามวิถีทางของแต่ละคน แอทราซึ่งมีลูกชายกับมิคาสึกิได้เลี้ยงดูลูกชายของเธอร่วมกันกับคูเดเลียและใช้ชีวิตอย่างสงบในไร่ข้าวโพดบนดาวอังคาร
ตัวละครในเรื่อง
เท็คกะดัน
รายชื่อหุ่นยนต์ที่ปรากฏในเรื่อง
ASW-G-08 Gundam Barbatos (ガンダム・バルバトス Gandamu Barubatosu) กันดั้ม บาร์บาทอส
ASW-G-08 Gundam Barbatos Lupus (ガンダム・バルバトス・ルプス Gandamu Barubatosu Rupusu) กันดั้ม บาร์บาทอส ลูพัส
ASW-G-08 Gundam Barbatos Lupus Rex (ガンダム・バルバトス・ルプス・レクス Gandamu Barubatosu Rupusu Rekusu) กันดั้ม บาร์บาทอส ลูพัส เร็กซ์
ASW-G-11 Gundam Gusion (ガンダム・グシオン Gandamu Gushion) กันดัม กูเชี่ยน
ASW-G-11 Gundam Gusion Rebake (ガンダム・グシオン リベイク Gandamu Gushion Ribeiku) กันดั้ม กูเชี่ยน รีเบค
ASW-G-11 Gundam Gusion Rebake FullCity (ガンダム・グシオンリベイクフルシティ Gandamu Gushion Ribeiku Furushiti) กันดั้ม กูเชี่ยน รีเบค ฟูลซิตี้
ASW-G-29 Gundam Astaroth / Gundam Astaroth Origin (ガンダム・アスタロト / ガンダム・アスタロトオリジン Gandamu Asutaroto /Gandamu asutaroto Orijin) กันดั้ม แอสทารอท/กันดั้ม แอสทารอท ออริจิ้น
ASW-G-66 Gundam Kimaris Trooper (ガンダム・キマリストルーパー Gandamu Kimarisu Torūpā) กันดั้ม คิมาริส ทรูเปอร์
ASW-G-66 Gundam Kimaris Vidar (ガンダム・キマリス・ ヴィダール Gandamu Kimarisu Wuidaru) กันดั้ม คิมาริส วีดาร์
ASW-G-XX Gundam Vidar (ガンダム・ ヴィダール Gandamu Wuidaru) กันดั้ม วีดาร์
ASW-G-01 Gundam Bael (ガンダム・バエル Gandamu Baeru) กันดั้ม บาเอล
V08-1228 Grimgerde (グリムゲルデ Gurimugerude) กริมเกอร์เด้
V08Re-0526 Helmwige Reincar เฮลม์วิจ เรนคาร์
EB-06 Graze (グレイズ Gureizu) เกรซ
EB-06j Graze Ground Type เกรซ ภาคพื้นดิน
EB-05S Schwalbe Graze (シュヴァルベ・グレイズ Shuvarube Gureizu) ชวาล์เบ้ เกรซ
EB-06/tc2 Ryusei-Go (流星号 Ryūsei-gō) ริวเซย์ โก
EB-AX2 Graze Ein (グレイズ・アイン Gureizu Ain เกรซ ไอน์
EB-08 Reginlaze เรจินเลส
EB-08J Reginlaze Julia เรจินเลส จูเลีย
Hashmal แฮชมาล
STH-05 Hyakuren เฮียคคุเร็น
STH-05/AC Hyakuren Amida Custom เฮียคคุเร็น อามิด้า คัสต้อม
STH-05R Rouei โรว์เอ
STH-14S Hyakuri เฮียคคุริ
STH-16 Shiden ชิเดน
STH-20 Hekija เฮคคิจา
เดอะพริ้นซ์ออฟอียิปต์ (ซาวด์แทร็ก)
เดอะพริ้นซ์ออฟอียิปต์ (The Prince of Egypt) เป็นอัลบั้มเพลงประกอบภาพยนตร์แอนิเมชันเดอะพริ้นซ์ออฟอียิปต์อย่างเป็นทางการ วางจำหน่ายเมื่อวันที่ 17 พฤศจิกายน พ.ศ. 2541 โดยมีทั้งเพลงและดนตรีประกอบและเพลงที่ไม่ได้ใช้ในภาพยนตร์เรื่องนี้ อัลบั้มได้รับอันดับสูงสุดที่อันดับ 1 ในการจัดอันดับ ท็อปคอนเทมโพรารีคริสเตียน (Top Contemporary Christian) ของนิตยสารบิลบอร์ด และอันดับที่ 25 ในการจัดอันดับบิลบอร์ด 200
นอกจากอัลบั้มนี้แล้ว ยังมีการออกอัลบั้มที่มีส่วนควบ คือฉบับสำหรับนักสะสม ฉบับคันทรี และฉบับสร้างแรงบันดาลใจ รุ่นต่าง ๆ เหล่านี้มีเพลงที่ไม่ได้นำเสนอในภาพยนตร์ แต่ได้รับแรงบันดาลใจจากเรื่องราวของการอพยพในพระคัมภีร์ไบเบิล
ยังมีการตัดซิงเกิ้ลฮิตจำนวนหนึ่งจากอัลบั้มนี้ จากเพลงลำดับแรกของอัลบั้มคือ เวนยูบีลีฟ (When You Believe) ซึ่งร้องประสานเสียงคู่โดยมารายห์ แครีและวิตนีย์ ฮิวสตัน, จากเพลงลำดับที่สิบหก ทรูเฮฟเวนอายส์ (Through Heaven's Eyes) ขับร้องโดยคู่ดูโอแนวอาร์แอนด์บี เค-ซีแอนด์โจโจ (K-Ci & JoJo) และเพลงสุดท้ายของอัลบั้ม ไอวิลเก็ตแดร์ (I Will Get There) ขับร้องแบบอะแคปเปลลาโดยวงอาร์แอนด์บีกลุ่มสี่ บอยซ์ทูเมน
บทเพลง
ดีลิเวอร์อัส (Deliver Us) เป็นเพลงเปิดตัวของภาพยนตร์เรื่องนี้ ซึ่งแสดงความรุนแรงและความยากลำบากที่ทาสชาวฮีบรูต้องทน และความสิ้นหวังของมารดาของโมเสส เพลงนี้สลับไปมาระหว่างเสียงทาสชายที่มีจังหวะกลองหนัก ๆ และเสียงผู้หญิงร้องเพลงกล่อมเด็กอย่างอ่อนโยนให้กับทารกโมเสส
เพลงกล่อมเด็กของเพลง ดีลิเวอร์อัส ขับร้องโดยนักร้องชาวอิสราเอล โอฟรา ฮาซา และนักแสดงสาวจากดิสนีย์ เอเดน รีเกล (Eden Riegel) ในขณะที่ดนตรีประกอบประพันธ์โดยฮันส์ ซิมเมอร์ ซึ่งคริสโตเฟอร์ โคลแมนได้อธิบายว่า "เพลง "ดีลิเวอร์อัส" มีเสียงร้องอันทรงพลังที่คาดหวังไว้... แทร็กนี้จบลงด้วยความกะทันหันซึ่งคล้ายกับเพลงเปิดของเพลงประกอบภาพยนตร์เรื่อง เดอะไลออนคิง ที่ได้รับรางวัลออสการ์ซึ่งประพันธ์โดยซิมเมอร์ สตีเฟน ชวาร์ตซ์ อธิบายการใช้คำว่า เอโลฮิม (Elohim; אֱלֹהִים) ในเนื้อเพลง "ผมต้องการคำภาษาฮีบรูที่อ้างอิงถึงพระเจ้าซึ่งมีเสียงเหมือนจริงเพื่อช่วยกำหนดเวลาและสถานที่ ตัวเลือกแรกของผมคือ อาโดนาย (Adonai&hairsp;; אֲדֹנָי) แต่ที่ปรึกษาด้านศาสนาในภาพยนตร์บอกผมว่าการใช้คำนั้นในบริบทนั้น ลักษณะจะเป็นการดูหมิ่นศาสนา ดังนั้นผมจึงเลือก "เอโลฮิม" แทน ส่วนหนึ่งเป็นเพราะว่ามันค่อนข้างเป็นคำโบราณและอีกส่วนหนึ่งเป็นเพราะการกำหนดคำให้เข้ากับจังหวะดนตรี&thinsp;!"
ออลไอเอเวอร์วอนเต็ด (All I Ever Wanted) ขับร้องโดย อามิก ไบแรม (Amick Byram) ผู้ให้เสียงในบทโมเสส หลังจากที่โมเสสพบว่าเขาถูกรับอุปการะ ซึ่งส่งผลให้เขาตั้งคำถามเกี่ยวกับตัวตนความเป็นชาวอียิปต์และมรดกประเพณีฮีบรูของเขา จากนั้นร้องทวนซ้ำโดยลินดา ดี เชนน์ (Linda Dee Shayne) ซึ่งให้เสียงเป็นราชินีแห่งอียิปต์ ผู้ซึ่งสร้างความมั่นใจให้โมเสสถึงตำแหน่งในครอบครัวของพวกเขา เพลงนี้เขียนโดยสตีเฟน ชวาร์ตซ์ (Stephen Schwartz) ซึ่งเดินทางไปเยี่ยมชมวิหารอียิปต์เพื่อสร้างแรงบันดาลใจ มีบางสิ่งเมื่อเดินผ่านเสาสีขาวสวยงามเหล่านั้นที่สะท้อนกับแสงจันทรเผยให้เห็นอักษรอียิปต์โบราณที่จุดประกายความคิดถึงทำนองและทำให้เกิดเพลง "ออลไอเอเวอร์วอนเต็ด" เว็บไซต์ฟิล์มแทร็ก วิจารณ์ว่า ออลไอเอเวอร์วอนเต็ด ให้ความหวังและเบิกบาน คือความเป็นชวาร์ตซ์ในการจำลองแบบที่ใกล้เคียงที่สุดของบทเพลงแห่งความหวังในเพลงของฮีโร่ ที่อลัน เมนเกน (Alan Menken) ได้สร้างชื่อเสียงมาตลอดทศวรรษ ความแน่วแน่ในเพลงสั้น ๆ นี้แน่ชัด และการขับร้องซ้ำของราชินีก็ผสานเข้ากับท่วงทำนองของสายน้ำจาก ดีลิเวอร์อัส (Deliver Us) ในตอนท้ายได้อย่างงดงาม อย่างไรก็ตามนิตยสารเอนเตอร์เทนเมนต์วีกลี ได้วิจารณ์ว่า "แม้จะฟังเพลงไอ-วอนต์ซ้ำ ๆ (I-want, ชื่ออย่างไม่เป็นทางการของเพลงออลไอเอเวอร์วอนเต็ด) ท่อนแรกของโมเสสก็ไม่น่าจดจำ แม้ว่าในอีกฉากหนึ่งราชวงศ์ที่ชะตาตกต่ำจะช่วยผิวปากทำนองเพลงในช่วงสั้น ๆ ก็ตาม" หนังสือพิมพ์ แอลเอวีคลี (LA Weekly) รายงานว่าเป็น "บทเพลงที่ต่ำกว่ามาตรฐานเพลงหนึ่งของสตีเฟน ชวาร์ตซ์"
"ทรูเฮเวนส์อายส์" ("Through Heaven's Eyes") ขับร้องประกอบภาพยนตร์โดย ไบรอัน สโตกส์ มิตเชลล์ (Brian Stokes Mitchell) ในขณะที่ซิงเกิลเพลงป๊อปขับร้องโดยดูโอแนวอาร์แอนด์บี เค-ซีแอนด์โจโจ (K-Ci & JoJo) สโตกส์ มิตเชลล์ให้เสียงร้องเพลงของตัวละครยิโตร (Jethro; יִתְרוֹ) พ่อของซิปโปราห์ (Tzipporah; צִפּוֹרָה) และพ่อตาในอนาคตของโมเสส ซึ่งแสดงโดยแดนนี โกลเวอร์ (Danny Glover) ดนตรีและเนื้อเพลงประพันธ์โดยสตีเฟน ชวาร์ตซ์ ซึ่งกล่าวว่า เพลงนี้เป็น "เพลงโปรด" ของเขาสำหรับภาพยนตร์เรื่องนี้: "...สตีเวน ฮิกเนอร์ (Steven Hickner) หนึ่งในผู้กำกับ มาพร้อมกับบทกวีชื่อ "เดอะเมเชอร์ออฟอะแมน" (The Measure of a Man) และผมใช้ปรัชญาในบทกวีเป็นฐานในการแต่งเนื้อเพลง..." เว็บไซต์ฟิล์มแทร็ก กล่าวว่าเพลงนี้เป็นเพลงโปรดของผู้ฟัง แต่เสียงของสโตกส์ มิตเชลล์ กลบทับลักษณะของดนตรีโฟล์กพื้นหลัง ฟิล์มแทร็กยังวิจารณ์ว่า "เวอร์ชันของเค-ซีแอนด์โจโจ เป็นสิ่งที่นักวิจารณ์ภาพยนตร์ส่วนใหญ่ไม่สามารถให้คะแนนได้" นิตยสารเอนเตอร์เทนเมนต์วีกลี ให้คำจำกัดความว่าเพลงนี้มีรูปแบบลำนำข้างกองไฟของเพลงฮาวา นากีลา
ฟิล์มแทร็กให้หมายเหตุว่า: " เพลงเดอะเพลกส์ (The Plagues)...ย้อนแย้งลักษณะโคลงสั้น ๆ ของบทเพลงในตอนต้นของภาพยนตร์เรื่องนี้ด้วยการขับร้องที่เกี้ยวกราดอย่างจงใจ..."
รางวัลที่สำคัญ
ในงานประกาศผลอะแคเดมีอะวอร์ดครั้งที่ 71 ภาพยนตร์เรื่องนี้ได้รับรางวัลเพลงประกอบภาพยนตร์ยอดเยี่ยมจากเพลง “เวนยูบีลีฟ” และได้รับการเสนอชื่อเข้าชิงรางวัลดนตรีประกอบภาพยนตร์เพลงหรือตลกยอดเยี่ยม
สถานีรถไฟคาวางูจิโกะ
สถานีรถไฟคาวางูจิโกะ เป็นสถานีรถไฟปลายทางของททางรถไฟสายฟูจิคีวโก ในจังหวัดยามานาชิ ซึ่งเป็นทางรถไฟที่นักท่องเที่ยวนิยมโดยสารเพื่อชมทัศนียภาพของภูเขาไฟฟูจิ นอกจากนี้ ยังมีแหล่งท่องเที่ยวอื่นๆตั้งอยู่ไม่ไกลจากสถานี อันได้แก่ ทะเลสาบคาวางูจิ, กระเช้าลอยฟ้าภูเขาคาชิคาชิ เป็นต้น นอกจากนี้ยังมีรถเมล์วิ่งรอบทะเลสาบด้วยระยะทาง 6.6 กิโลเมตรให้บริการที่สถานีแห่งนี้ด้วย
การเดินทางด้วยรถไฟจากสถานีโตเกียวถึงสถานีนี้ใช้เวลาราว 2-3 ชั่วโมง หรือนั่งรถบัสปรับอากาศจากสถานีรถไฟชินจูกุใช้เวลาราว 2 ชั่วโมงเศษ
คิงอับดุลลอห์สปอร์ตซิตี
คิงอับดุลลอห์สปอร์ตซิตี (مدينة الملك عبدالله الرياضية) หรือ อัญมณีที่เปล่งประกาย (الجوهرة المشعة) หรือ อัญมณี (الجوهرة) เป็นสนามกีฬาอเนกประสงค์ อยู่ห่างเมืองญิดดะฮ์ ไปทางทิศเหนือประมาณ 60 กิโลเมตร ชื่อสนามตั้งชื่อตามสมเด็จพระราชาธิบดีอับดุลลอฮ์ พระมหากษัตริย์แห่งราชอาณาจักรซาอุดีอาระเบีย
สนามกีฬาหลัก (สนามกีฬานานาชาติคิงอับดุลลอห์) ใช้จัดแข่งขันฟุตบอล มีความจุ 62,241 ที่นั่ง เป็นสนามที่มีความจุมากเป็นอันดับที่ 2 ของประเทศ รองจากสนามคิงฟาห์ด และเป็นสนามที่มีความจุมากเป็นอันดับที่ 10 ในโลกอาหรับ นอกจากนี้ยังมีสนามที่ใช้จัดแข่งขันกีฬาประเภทอื่น ๆ อีกด้วย
อำเภอเจาะไอร้อง
ประวัติ
อำเภอเจาะไอร้องเดิมเป็นส่วนหนึ่งของอำเภอระแงะ ได้รับการยกฐานะเป็นอำเภอเมื่อปี พ.ศ. 2539 มีผลบังคับใช้ตั้งแต่วันที่ 5 ธันวาคม พ.ศ. 2539
ที่ตั้งและอาณาเขต
อำเภอเจาะไอร้องตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอเจาะไอร้องแบ่งเขตการปกครองย่อยออกเป็น 3 ตำบล 33 หมู่บ้าน ได้แก่
การปกครองส่วนท้องถิ่น
ท้องที่อำเภอเจาะไอร้องประกอบด้วยองค์กรปกครองส่วนท้องถิ่น 3 แห่ง ได้แก่
ผู้นำเสียงข้างน้อยในสภา (ประเทศกัมพูชา)
ผู้นำเสียงข้างน้อย (Minority Leader; ប្រធានក្រុមភាគតិច บฺรธานกฺรุมภาคติจ) หรือ ผู้นำฝ่ายค้าน (Leader of the Opposition) คือ หัวหน้าพรรคการเมืองที่ใหญ่ที่สุดในสภาผู้แทนราษฎรกัมพูชา (National Assembly of Cambodia) ซึ่งมิได้ร่วมรัฐบาล ผู้นำเสียงข้างน้อยทำหน้าที่ประสานระหว่างนายกรัฐมนตรีและผู้นำเสียงข้างมาก หัวหน้าพรรคใดจะเป็นผู้นำเสียงข้างน้อย พรรคนั้นต้องมีที่นั่งอย่างน้อย 25% ในสภา
สภารับรองตำแหน่งนี้อย่างเป็นทางการในเดือนพฤศจิกายน ค.ศ. 2014 ทำให้สม รังสี เป็นคนแรกที่ดำรงตำแหน่งดังกล่าวอย่างเป็นทางการ แต่สม รังสี ก็ถือเป็นผู้นำฝ่ายค้านในสภาโดยพฤตินัยอยู่ก่อนแล้ว อย่างไรก็ดี สภายกเลิกตำแหน่งนี้เมื่อวันที่ 31 มกราคม ค.ศ. 2017
หนังสือผู้วินิจฉัย
หนังสือผู้วินิจฉัย (Book of Judges; ספר שופטים, Sefer Shoftim) เป็นหนังสือเล่มที่ 7 ของคัมภีร์ฮีบรูและพันธสัญญาเก่าของศาสนาคริสต์ หนังสือนี้ครอบคลุมช่วงเวลาระหว่างการพิชิตที่ระบุในหนังสือโยชูวาถึงการจัดตั้งอาณาจักรในหนังสือซามูเอล ซึ่งผู้วินิจฉัยพระคัมภีร์ถือว่าเป็นช่วงที่มีผู้นำชั่วคราว เรื่องราวต่าง ๆ เป็นไปตามรูปแบบนี้: ผู้คนไม่ศรัทธาต่อพระยาห์เวห์ พระองค์จึงส่งตัวพวกเขาให้อยู่ภายใต้น้ำมือของศัตรู ผู้คนขออภัยโทษและวิงวอนขอความเมตตาพระยาห์เวห์ ซึ่งพระองค์ส่งมาในรูปของผู้นำหรือ ("ผู้วินิจฉัย" ดูเพิ่มที่ โชเฟต) ผู้วินิจฉัยช่วยชาวอิสราเอลให้พ้นจากการกดขี่ และพวกเขาก็เจริญรุ่งเรือง แต่ภายหลังกลับปฏิเสธศรัทธาและเกิดเป็นวัฏจักรอีกครั้ง นักวิชาการถือว่าเรื่องราวหลายเรื่องในหนังสือผู้วินิจฉัยเป็นเรื่องที่เก่าแก่ที่สุดในประวัติศาสตร์เฉลยธรรมบัญญัติ โดยส่วนหลักมีอายุถึงศตวรรษที่ 8 ก่อนคริสต์ศักราช และเนื้อหาอย่างบทเพลงของเดโบราห์มีอายุนานกว่านั้น
องค์ประกอบ
ไม่เป็นที่กระจ่างว่าผู้คนที่กล่าวถึงในหนังสือผู้วินิจฉัยมีตัวตนจริงหรือไม่
แหล่งข้อมูลอื่น
ฉบับศาสนาคริสต์
บทแนะนำสั้น ๆ
วัดกลางเกร็ด
วัดกลางเกร็ด เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านปากด่าน ตำบลบางตลาด อำเภอปากเกร็ด จังหวัดนนทบุรี อยู่ในพื้นที่ราบลุ่มริมแม่น้ำลัดเกร็ด ไม่ไกลจากวัดสนามเหนือ